Ponte de tirantes

[miniatura|250px|Vista da ponte de tirantes na ilha Fundão, campus da [Universidade Federal do Río de Xaneiro|Universidade Federal UFRJ no Río de Xaneiro.]]
**Ponte atirantada** ou **ponte de tirantes**, é un tipo de ponte suspendida formada por un ou máis mastros, desde os que os cables de apoio van até os taboleiros da ponte. Algúns exemplos en Galiza son a Ponte do Milenio, en Ourense; a Ponte de Rande, na Ría de Vigo e a Ponte dos Tirantes en Pontevedra.

A ponte atirantada máis longa do mundo foi aberta en setembro de 2025 en Jiangsu, China: a ponte *Changtai* (de Chang + Tai) sobre o río Yangtze conecta Changzhou e Taizhou, mide 10,3 km e integra nunha mesma estrutura autoestrada, estrada e ferrocarril interurbano.

## Estrutura 
O taboleiro ou plataforma da ponte está pendurado de varios tirantes.  A súa función é transmitir as cargas verticais do taboleiro ao piar ou mastro principal, que posteriormente distribúe estas cargas ás fundacións ou cimentos.

A **ponte de tirantes** adoita ser a solución intermedia ideal entre unha ponte fixa e unha ponte colgante nos casos nos que unha ponte fixa requiriría unha estrutura de soporte moito maior, mentres que unha ponte colgante requiriría cables máis elaborados.

O sistema estrutural consiste nunha armazón moi ríxida que se apoia nos estribos das pontes.

## Terminoloxía 
"**Ponte de tirantes**" é o termo usado no bUSCatermos e no *Dicionario Visual da Construción* publicado polo COAG. 

"**Atirantado, atirantada**" é un termo amplamente usado tamén en portugués e castelán.

"**Ponte estaiada**" é o termo máis usado no portugués do Brasil.

## Tipos de pontes atirantadas 
Existen dous tipos básicos de pontes atirantadas: No tipo "arpa", os cables van paralelos, ou case así, desde o mastro, de xeito que a altura de suxeición do cable ó mastro é proporcional á distancia entre o mastro. mastro e o punto de unión deste cable á placa. No tipo "ventilador", os cables conéctanse ou pasan pola parte superior do mastro.

## Galería de imaxes 

Ficheiro:Puente de los Tirantes de noche.jpg|Ponte dos Tirantes, en Pontevedra
Ficheiro:Puente de Rande.jpg|Ponte de Rande, na Ría de Vigo.
Ficheiro:Puente Carlos Fdz. Casado.jpg|Ponte Carlos Fdz. Casado, no encoro Barrios de Luna, León
Ficheiro:Ponte Vasco da Gama Portugal.jpg|Ponte Vasco da Gama, Lisboa, Portugal.
Ficheiro:Salbe zubia 2013.jpg|Ponte da Salve, en Bilbao
Ficheiro:00 0237 Millau - Département Aveyron.jpg|Ponte de Millau, no Departamento de Aveyron (Francia).
Ficheiro:Brazil-00188 - Rio Negro Bridge (48960822708).jpg|Ponte do Río Negro, Brasil
Ficheiro:Ponte Estaiada de Teresina.JPG|Ponte Estaiada João Isidoro França, na cidade de Teresina, Brasil.
Ficheiro:Estais da Ponte Newton Navarro Natal-RN.jpg|Ponte Newton Navarro, Natal, Brasil.
Ficheiro:Liyu 2004b Tamsui.jpg|"Ponte do amor" en Taiwán

## Notas 
## Véxase tamén 
### Outros artigos 
* ponte
* ponte basculante
* ponte colgante
* ponte de trabes
* ponte de trabes de caixa
* Ponte dos Tirantes, en Pontevedra

### Bibliografía 
* Walther, René; et al. (1999). Cable Stayed Bridges, 2ª edición, Thomas Telford. ISBN 0727727737.

### Ligazóns externas 
* Así é o tirante que rompeu en Rande (lavozdegalicia)